# name
El jardí de l’Edifici Històric de la Universitat de Barcelona. Transformació en un recurs d’educació per la sostenibilitat

# metadata.dc.contributor.author[].value
Universitat de Barcelona. Oficina de Seguretat, Salut i Medi Ambient

# metadata.dc.description.abstract[].value
El Jardí de l’Edifici Històric de la Universitat de Barcelona, batejat des del 1995 com a
Jardí Ferran Soldevila, es troba ubicat al bell mig de Barcelona, i constitueix un petit
pulmó verd de poc menys d’una hectàrea en un dels espais amb major concentració
de trànsit i contaminació atmosfèrica de la ciutat. Atès que va ser creat a finals del
segle XIX com un jardí amb sentit botànic i que històricament ha servit per fer les
pràctiques de botànica de diverses facultats de ciències, aquest espai excedeix la
funció estètica de les zones verdes urbanes, i per tant pot esdevenir un recurs
educatiu a disposició de tota la societat.
El projecte dut a terme comporta la transformació del Jardí d’un espai d’esbarjo i lleure
en un recurs d’educació per la sostenibilitat. Aquest canvi no és significatiu en quant a
l’aspecte que el Jardí te per al visitant, ja que no varien les espècies presents, el
nombre d’exemplars ni la seva ubicació, però sí comporta una variació profunda del
paper que ha de jugar aquest espai en el teixit urbà, ja que s’implanten un seguit
d’accions encaminades a orientar els visitants envers un millor coneixement de la
dinàmica ecològica dels espais verds en l’entorn metropolità, i a fomentar la
sensibilització en l’àmbit de la sostenibilitat.
Entre els aspectes més innovadors del projecte destaca la senyalització del Jardí. A
més dels cartells indicadors dels noms de les espècies i la seva procedència, s’han
incorporat plafons de grans dimensions que incorporen informació en relació a factors
com la rellevància de les espècies presents, l’agrupació d’aquestes en eixos temàtics
d’especial interès, i la relació del Jardí amb l’ecosistema urbà de Barcelona.
Aquests plafons serveixen a més per definir itineraris temàtics de visita que, amb
dossiers informatius específics, permeten desenvolupar conceptes propis dels àmbits
de la botànica, la biogeografia o la sostenibilitat, fent així que el Jardí reforci encara
més la seva funció educativa.

# metadata.dc.publisher[].value
Universitat de Barcelona. Oficina de Seguretat, Salut i Medi Ambient

# metadata.dc.relation.ispartof[].value
Comunicació a: II Congrés UPC Sostenible 2015

# metadata.dc.rights[].value
cc by-nc-nd (c) Universitat de Barcelona. Oficina de Seguretat, Salut i Medi Ambient et al., 2015

# metadata.dc.title[].value
El jardí de l’Edifici Històric de la Universitat de Barcelona. Transformació en un recurs d’educació per la sostenibilitat